b'\n_START_ARTICLE_\nMilan Pintar\n_START_SECTION_\n\xc5\xbdivljenje in delo\n_START_PARAGRAPH_\nPintar je leta 1958 diplomiral in 1966 doktoriral na ljubljanski FNT. Od leta 1957 do 1966, ko se je preselil v Kanado, je bil zaposlen na IJS. Po dveh letih na McMastrovi univerzi v Hamiltonu se je zaposlil na Ontarijski Waterloojski univerzi, kjer je posrtal 1975 redni profesor in tudi direktor centra za jedsko magnetno resonanco. Ustanovil je in 20 let (1969-89) vodil poletno \xc5\xa1olo za jedsko magnetno resonanco v Waterlooju.   _NEWLINE_Pintar se je v raziskovalnem delu posvetil predvsem spinski termodinamiki, tunelski spetroskopiji in uporabi jedrske magnetne resonance v medicini. V letih 1978-1982 je bil generalni sekretar Mednarodne zveze za jedrsko magnetno resonanco. Bil je \xc4\x8dlan Ameri\xc5\xa1kega fizikalnega zdru\xc5\xbeenja in Kanadske zveze fizikov, leta 1983 je postal tudi \xc4\x8dlan Newyor\xc5\xa1ke akademije znanosti._NEWLINE_Kot alpinist je od leta 1951 do 1960 v navezah opravil 14 prvenstvenih vzponov v slovenskih gorah. Bil je tudi gorski re\xc5\xa1evalec in od 1959 gorski vodnik._NEWLINE_Leta 1961 je dobil v skupini Kidri\xc4\x8devo nagrado.'